హైదరాబాద్ (ఆంధ్రజ్యోతి బిజినెస్): విమానాల తయారీ దిగ్గజం బోయింగ్ స్టార్ట్పలను ప్రోత్సహించేందుకు హొరైజాన్ ఎక్స్ ఇన్నోవేషన్ చాలెంజ్ పేరిట ఒక పోటీని ప్రారంభించింది. జిఈఎస్ లో భాగంగా మంగళవారం ఉదయం టి-హబ్లో జరిగిన ఒక కార్యక్రమంలో బోయింగ్ ఇండియా ప్రెసిడెంట్ ప్రత్యూష్ కుమార్ ఈ ప్రకటన చేశారు. టిహబ్ సహకారంతో ఈ పోటీని నిర్వహిస్తామని ఆయన చెప్పారు. ఆధునిక సాంకేతిక పరిజ్ఞానాలు ఆవిష్కరించడంలో భారతదేశంలోని అంకుర సంస్థలను ప్రోత్సహించడం దీని లక్ష్యమని ఆయన తెలిపారు. ప్రధానంగా మానవరహిత వ్యవస్థలు, ఆధునిక తయారీ, పారిశ్రామిక రంగానికి అవసరం అయిన ఐఒటి వ్యవస్థలు, ఆటోమేషన్, అనలిటిక్స్, కృత్రిమ మేథస్సు, మెషీన్ లెర్నింగ్ విభాగాల్లో నవ ఆవిష్కరణలను ఈ పోటీ ద్వారా ప్రోత్సహిస్తామని ప్రత్యూష్ చెప్పారు.90 రోజుల పాటు ఈ కార్యక్రమం అందుబాటులో ఉంటుందని ఆయన అన్నారు. దేశవ్యాప్తంగా భిన్న రంగాల్లో కార్యకలాపాలు సాగిస్తున్న ఔత్సాహిక పారిశ్రామికులందరూ తమ కొంగ్రొత్త ఆలోచనలు, ఉత్పత్తులను తమకు పంపించాల్సి ఉంటుందని ఆయన చెప్పారు. అలా పోటీకి వచ్చిన ఎంట్రీలన్నింటినీ హైదరాబాద్లోనే పరిశీలించి విజేతలను ఎంపిక చేస్తామని, వారికి ఆకర్షణీయమైన నగదు బహుమతితో పాటుగా వారి ప్రాజెక్టులకు సీడ్ మనీ కూడా అందచేస్తామని ప్రత్యూష్ తెలిపారు. వారు టి-హబ్లో మూడు నెలల పాటు జరిగే యాక్సిలరేటర్ ప్రోగ్రామ్లో పాల్గొనవచ్చునని, స్టార్టప్ ఇండియా దానికి మెంటార్గా వ్యవహరిస్తుందని ఆయన అన్నారు. అలాగే వారు భవిష్యత్తులో బోయింగ్ ప్రాజెక్టులతో కలిసి పని చేసే అవకాశం కూడా కల్పిస్తామన్నారు.
hyderabad (aandhrajyoti bijines): vimaanaala tayaarii diggajam boing staartpalanu prothsahinchenduku horaizan ex innovation challenj paerita oka poteeni praarambhinchindi. gs loo bhagamga mangalavaaram udayam ti-hablo jarigina oka kaaryakramamlo boing india president pratyush kumar ee prakatana chesaru. tihab sahakaaramtho ee poteeni nirvahistaamani aayana cheppaaru. aadhunika saanketika parignaanaalu aavishkarinchadamlo bhaaratadesamlooni ankura samsthalanu prothsahinchadam deeni lakshyamani aayana telipaaru. pradhaanamgaa maanavarahita vyavasthalu, aadhunika tayaarii, paarisraamika rangaaniki avasaram ayina aioti vyavasthalu, automation, analitics, krutrima methassu, mesheen lerning vibhaagaallo nava aavishkaranalanu ee poty dwara prothsahistaamani pratyush cheppaaru.90 rojula paatu ee kaaryakramam andubaatulo untundani aayana annaru. desavyaaptamgaa bhinna rangaallo kaaryakalaapaalu saagistunna autsaahika paarisraamikulandaruu tama kongrotta aalochanalu, utpattulanu tamaku pampinchaalsi untundani aayana cheppaaru. alaa potiki vachina entreelannintini hyderabadlone pariseelinchi vijetalanu empika chestamani, vaariki aakarshaneeyamaina nagadu bahumatito paatugaa vaari praajektulaku seed manee kuudaa andachestamani pratyush telipaaru. vaaru ti-hablo moodu nelala paatu jarige accellerator programlo paalgonavachchunani, startop india daaniki mentarga vyavaharistundani aayana annaru. alaage vaaru bhavishyattulo boing praajektulato kalisi pani chese avakaasam kuudaa kalpistaamannaaru.